Čileanska araukarija
<s>Čileanska araukarija (lat. Araucaria aracuana) vrsta je drveća iz roda Araucaria (araukarije).</s><s>Pripada u četinjače.</s><s>Porijeklom je iz srednjeg Čilea i zapadne, odnosno srednje Argentine.</s>

<s>Ovo zimzeleno drveće može rasti u visinu do 40 metara i doseći promjer od 2 metra.</s><s>Obično je dvodomna vrsta s muškim i ženskim češerima na odvojenim stablima, rijetki su jednodomni primjerci.</s><s>Muški su češeri izduženi, u početku dugački 4 cm, a kasnije, pred oprašivanje 8-12 cm i 5-6 cm široki.</s><s>Oprašivanje se vrši putem vjetra.</s><s>Ženski plodni češeri zreli su u jesen otprilike 18 mjeseci poslije oprašivanja, loptastog su oblika i promjera 12-20 cm.</s><s>Sadrže oko 200 sjemenki.</s><s>Sjeme je nalik lješnjaku, dugo 3-4 cm, raznose ga čavke, kreje i vjeverice.</s>

<s>Araukarija je vrsta umjerenih klimatskih područja s velikom količinom kiše tijekom godine, ali može podnijeti i temperature do -20 °C. Ovo je najizdržljivija vrsta ovog roda i jedina koja uspijeva u V. Britaniji i u kontinentalnom dijelu SAD-a daleko od ekstremnog juga.</s><s>U Kanadi (Vancouver i Victoria) nalazi se puno kvalitetnih primjeraka ove vrste.</s><s>Također raste i na otocima Kraljice Charlotte.</s><s>Podnosi i zasoljena tla, ali ne i gradske uvjete (zagađen zrak).</s><s>Ovo je popularna vrtna vrsta, koja se uzgaja zbog svojih izgledom prapovijesnih grana, simetričnog oblika.</s>

<s>Drvo može živjeti 2000 godina.</s><s>Ugrožena je vrsta u divljini.</s>

<s>List je sjajno zelen s obje strane 0,30 do 50 mm dugačak i 8-25 mm širok, uzdužno izbrazdan linijama otvora puči s obje strane listova, koji se zadržavaju na stablu 10-15 godina.</s>

<s>Ovo je sveto drvo za članove plemena Mapuche unutar većeg plemena Araukanaca.</s>

<s>Galerija</s>

<s>Vanjske veze 
Ostali projekti</s>

<s>Pinales
Flora Argentine
Flora Čilea</s>

